ഇനിവരുന്ന നാളുകള് നിര്ണായകം കോവിഡിന്റെ പരക്കംപാച്ചിലിനിടയിലും ഏഴ് മാസത്തിനിടെ ദുബായിലെത്തിയത് 2.85 ലക്ഷം രാജ്യാന്തര സന്ദര്ശകര്, കോവിഡ് രോഗികളുടെ എണ്ണം കുറഞ്ഞതും യു.എ.ഇയെ ഇഷ്ടകേന്ദ്രമാക്കി മാറ്റി പ്രവാസികള്ക്ക് എന്നും പ്രതീക്ഷ നല്കുന്ന ചുരുക്കം ചില രാജ്യങ്ങളില് ഒന്ന് യുഎഇ തന്നെയാണ്. ഈ പ്രതിസന്ധിക്കിടയിലും പ്രവാസികളെ കൈവിടാതെ പിടിച്ചുനിര്ത്തുകയാണ് അധികൃതര്. മറ്റുള്ള രാഷ്ട്രങ്ങളിലേക്ക് പ്രവാസികള്ക്ക് യാത്ര ചെയ്യാന് വഴിയായും എത്തിച്ചേരാന് വിസകള് അനുവദിച്ചും കൂടുതല് സര്വീസുകള് ഒരുക്കിയും ഈ ഗള്ഫ് രാഷ്ട്രം പ്രതീക്ഷയായി മാറിക്കഴിഞ്ഞു. അങ്ങനെ റെക്കോര്ഡ് വിജയം നേടിയിരിക്കുകയാണ് യുഎഇ.... കോവിഡിന്റെ പരക്കംപാച്ചിലിനിടയിലും ഏഴ് മാസത്തിനിടെ ദുബായിലെത്തിയത് 2.85 ലക്ഷം രാജ്യാന്തര സന്ദര്ശകരെന്ന കണക്കാണ് പുറത്ത് വരുന്നത്. ദുബൈ ടൂറിസം ആന്ഡ് കൊമേഴ്സ് മാര്ക്കറ്റിങ് ഡിപാര്ട്ട്മെന്റാണ് ഇക്കാര്യം വ്യക്തമാക്കിയിരിക്കുന്നത്. യാത്രാവിലക്കുകള്ക്കിടയിലും ഇത്രയേറെ സന്ദര്ശകരെ വിദേശത്തുനിന്ന് എത്തിക്കാന് കഴിഞ്ഞത് ദുബൈ വിനോദസഞ്ചാര വകുപ്പിന്റെ വിജയമായാണ് അധികൃതര് കണക്കാക്കുന്നത്. കോവിഡ് ലോക്ഡൗണ് മാറിയതിന് പിന്നാലെ ദുബായിലെ വിനോദ സഞ്ചാര മേഖലയും തുറന്നിരുക്കുന്നു. അങ്ങനെ യാത്രക്കാര്ക്ക് സുരക്ഷിത സഞ്ചാരം നല്കിയതോടെയാണ് കൂടുതല് യാത്രക്കാര് ദുബായിലേക്ക് എത്തിയതും മറ്റുള്ള രാഷ്ട്രങ്ങളിലേക്ക് യാത്ര ചെയ്യാന് ദുബായിയെ ഇടത്താവളമാക്കിയതും. കോവിഡ് തുടങ്ങിയ ശേഷം ബിസിനസ് കേന്ദ്രങ്ങളും ടൂറിസം കേന്ദ്രങ്ങളും ആദ്യം തുറന്ന നഗരമാണ് ദുബായ്. വാക്സിനേഷനെടുക്കുന്നവരുടെ എണ്ണം കൂടിയതും കോവിഡ് രോഗികളുടെ എണ്ണം കുറഞ്ഞതും യു.എ.ഇയെ ഇഷ്ടകേന്ദ്രമാക്കി മാറ്റി. അങ്ങനെ കഴിഞ്ഞ ദിവസം പുറത്ത് വന്ന കണക്കുകള് അനുസരിച്ച് ജനസംഖ്യയുമായി താരതമ്യം ചെയ്യുമ്ബോള് ലോകത്ത് ഏറ്റവും കൂടുതല് വാക്സിനേഷന് നല്കിയത് യു.എ.ഇയാണ്. ലോകത്ത് ഒന്നാമത് യുഎഇ തന്നെയാണ് നില്ക്കുന്നത്. അതോടൊപ്പം തന്നെ 89 ശതമാനം ആളുകളും ഒരു ഡോസ് വാക്സിനെങ്കിലും സ്വീകരിച്ച് കഴിഞ്ഞതായാണ് റിപ്പോര്ട്ട്. 78 ശതമാനവും രണ്ട് ഡോസും സ്വീകരിച്ചുകഴിഞ്ഞു. വിനോദ സഞ്ചാരികള് എത്തിയതോടെ ദുബൈയിലെ ഹോട്ടല് ഒക്യുപ്പന്സി 61 ശതമാനമായി ഉയര്ന്നു. എക്സ്പോയും വിനോദ സഞ്ചാര സീസണും എത്തുന്നതോടെ അടുത്ത മാസം ഇതില് ഗണ്യമായ ഉയര്ച്ചയുണ്ടാകുമെന്നാണ് പ്രതീക്ഷ. അതേസമയം യുഎഇലെ വര്ദ്ധിച്ചുവരുന്ന ടൂറിസ്റ്റുകളുടെ എണ്ണത്തിന് പുറമെ സെപ്റ്റംബര് 19 ന് തുടങ്ങാനിരിക്കുന്ന ഈ വര്ഷത്തെ ഐ പി എല് ടൂര്ണമെന്റ്, ഒക്ടോബര് 1 ന് തുടങ്ങാനിരിക്കുന്ന ദുബായ് എക്സ്പോ, ഒക്ടോബര് 17 ന് തുടങ്ങാനിരിക്കുന്ന ഐസിസി T20 ലോകകപ്പ് എന്നിവയും രാജ്യത്തേക്കുള്ള സന്ദര്ശകരുടെ ഒഴുക്ക് കൂട്ടാന് കാരണമാവുന്നുണ്ട്. കൂടാതെ, നവംബര് 14 ന് ദുബായില് വെച്ചാവുംT20 യുടെ ഫൈനല് മത്സരം നടത്തപ്പെടുക. ഒക്ടോബര് 24 ന് ദുബായ് ഇന്റര്നാഷണല് ക്രിക്കറ്റ് സ്റ്റേഡിയത്തില് വെച്ച് നടക്കാനിരിക്കുന്ന ഇന്ത്യ പാകിസ്താന് മാച്ചും സന്ദര്ശകര് ഏറെ പ്രതീക്ഷയോടെയാണ് കാത്തിരിക്കുന്നത്. ഇന്ത്യയില് നിന്നെത്തുന്ന വാക്സിനെടുത്ത ടൂറിസ്റ്റുകള് ക്വാറന്റീനില് ഇരിക്കേണ്ട ആവശ്യമില്ലെന്ന് അബുദാബിയും അറിയിച്ചിരുന്നു. എന്നാല് യാത്ര തുടങ്ങുന്നതിന് മുന്പും നഗരത്തിലെത്തിയ ശേഷവും കോവിഡ് പരിശോധന നടത്തേണ്ടതുണ്ട്. കൂടാതെ അബുദാബിയിലെത്തി നിശ്ചിത ദിവസത്തിന് ശേഷവും കോവിഡ് പരിശോധനക്ക് വിധേയരാവണം. ഇത്തരം നിബന്ധനകള് കൃത്യമായി തന്നെ പാലിക്കുക.